stanford-oval/wikipedia huggingface dataset:
Muuttohaukka (kappale)

”Muuttohaukka” on suomalainen käännöskappale Pugh Rogefeldtin säveltämästä ja Ulf Lundellin sanoittamasta, vuonna 1981 julkaistusta kappaleesta ”Aftonfalken”. Käännöskappaleen tunnetuin levyttäjä on Riki Sorsa. Sorsan levytys julkaistiin vuonna 1983, joka oli hänen ensimmäinen suomenkielinen single. Käännöksen kappaleeseen teki Mats Huldén. Kappaleen alkuperäinen nimi ”Aftonfalken” tarkoittaa suomeksi punajalkahaukkaa, joka on eri laji kuin suomenkielisen version muuttohaukka.
Kappale nousi elokuussa 1983 Suomen kolmanneksi myydyimmäksi singleksi. Syys-lokakuussa se oli Suomen eniten myyty, ja marraskuussa toiseksi myydyin single. Singlelistalla kappale pysyi seitsemän kuukautta.
Aiheesta muualla

Yle Elävä arkisto: Riki – sorsa ja muuttohaukka
Nanna (skandinaavinen mytologia)

Herman Wilhelm Bissenin Nanna vuodelta 1857.
Nanna Nepsdóttir on jumalatar skandinaavisessa mytologiassa. Nannan kuvaus vaihtelee eri lähteissä, mutta yleensä hänet yhdistetään Balderiin, joka lukeutuu aasajumaliin.
1200-luvulta peräisin olevassa Proosa-Eddassa Nanna on Balderin vaimo, ja pariskunnalla on poika nimeltään Forseti. Balderin kuoleman jälkeen Nanna kuolee suruun. Nannan ruumis laitetaan samaan veneeseen Balderin ruumiin kanssa, ja heidät sytytetään tuleen ja työnnetään merelle. Tuonpuoleisessa Helheimissa Balder ja Nanna tapaavat taas toisensa. Yrittäessään herättää Balderin takaisin henkiin Hermod ratsastaa Helheimiin, ja kun Nanna saa toivoa siitä, että voi herätä henkiin, hän antaa Hermodille lahjoja vietäväksi Frigg-, Fulla- ja muille jumalattarille, joiden nimiä ei mainita. Nanna mainitaan usein myös skaldien runoissa. Suulliseen perimätietoon pohjautuvassa Runo-Eddassa esiintyy myös Nanna, joka saattaa olla sama henkilö kuin Balderin vaimo.
Saxo Grammaticuksen 1100-luvun työssään Gesta Danorumissa Nanna on ihminen, kuningas Gevarin tytär ja sekä puolijumala Balderin että Hödrin rakkauden kohde. Hödr ei ole jumala, vaan ihminen. Balder ja Hödr taistelevat usein Nannasta. Nanna on kuitenkin kiinnostunut vain Hödristä ja menee hänen kanssaan naimisiin. Balder sen sijaan kuihtuu pois Nannasta näkemienstä painajaisten vuoksi.
500- tai 600-luvulta peräisin olevan Setren kamman riimukirjoitukessa saatetaan viitata Nannaan.
Etymologia

Nanna-nimen etymologiasta kiistellään, ja tutkijat ovat myös väitelleet Nannan yhteyksistä muiden kulttuurien samannimisten jumalten kanssa. Jotkin tutkijat ovat esittäneet Nanna-nimen tulevan äitiä tarkoittavasta jokeltelusanasta nanna. Tutkija Jan de Vries yhdistää nimen kantaan *nanþ-, joka tarkoittaa 'uskalias'. Tutkija John Lindowin teorian mukaan muinaisnorjan kielessä on voinut olla samanlainen substantiivi, joka tarkoittaa 'nainen'. Tutkija John McKinnell on todennut, että äitiä merkitsevä ja *nanþ-johdos eivät ehkä ole selviä huomauttaen, että nanna on joskus voinut tarkoittaa 'hän, joka voimaannuttaa'.
Muuttoilmoitus

Muuttoilmoitus on Suomessa henkilön lakisääteinen velvollisuus ilmoittaa uusi osoitteensa muuton jälkeen. Se on tehtävä, mikäli asuminen kestää yli kolme kuukautta.
Muutosta on ilmoitettava Digi- ja väestötietovirastoon, ja ilmoituksen voi tehdä lomakkeella tai Internetissä.
Aiheesta muualla

Kotikuntalaki 11.3.1994/201 finlex.fi
Muuttoilmoitus posti.fi
Myllylampi (Kangasniemi, Piipankylä)

| Myllylampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°52′31″N, 26°28′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Alalammen kautta Puulaan 
Järvinumero:  14.923.1.031
Mittaustietoja
Pinnankorkeus:  104,4 m  
Pituus:  1 km  
Leveys:  380 m  
Rantaviiva:  3,521 km  
Pinta-ala:  12,134 ha  
Saaria:  1 
 fiMyllylampi 
Myllylampi  on Etelä-Savossa Kangasniemellä  Piipankylän lähellä sijaitseva lampi.
Maantietoa

Lampi on 1,0 kilometriä pitkä, 380 metriä leveä, ja sen pinta-ala on 12,1 hehtaaria. Lammella on kartan mukaan yksi saari.  Sen rantaviivan pituus on 3,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 104,4 metriä mpy.
Neliökunta

Neliökunnalla tarkoitetaan matematiikassa kuntalaajennusta K/Q, joka on muotoa
missä d on nollasta eroava rationaaliluku. Kaikki rationaalilukukunnan astetta 2 olevat laajennukset ovat tätä muotoa. Jos d > 0, kuntaa kutsutaan reaaliseksi neliökunnaksi, ja jos d < 0, imaginääriseksi neliökunnaksi.
Tarkan määritelmän mukaan  \mathbb {Q} ({\sqrt {d}}) tarkoittaa kompleksilukukunnan 
 \mathbb {C}  suppeinta alikuntaa, joka sisältää alkion  {\sqrt {d}}.
Määritelmän mukaan  \mathbb {Q} ({\sqrt {d}}) sisältää osajoukkonaan rationaalilukujen joukon  \mathbb {Q} , alkio  {\sqrt {d}} kuuluu siihen ja lisäksi joukko on suljettu peruslaskutoimitusten suhteen.
Tästä seuraa, että kunta koostuu alkioista, jotka ovat muotoa
missä  r,s,t,u\in \mathbb {Q} . Kertomalla kertoimien  r,s,t,u nimittäjät pois todetaan helposti, että voidaan valita  r,s,t,u\in \mathbb {Z} .
Myllylampi (Kangasniemi, Istruala)

| Myllylampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°53′31″N, 26°26′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Haapajärveen 
Järvinumero:  14.925.1.003
Mittaustietoja
Pinnankorkeus:  104,5 m  
Pituus:  350 m  
Leveys:  130 m  
Rantaviiva:  0,821 km  
Pinta-ala:  2,471 ha  
Saaria:  ei saaria 
 fiMyllylampi 
Myllylampi  on Etelä-Savossa Kangasniemellä  Istrualan lähellä sijaitseva lampi.
Maantietoa

Lampi on 350 metriä pitkä, 130 metriä leveä, ja sen pinta-ala on 2,5 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Haapajärven valuma-alueeseen (14.925) se kuuluu. Lammen vedenpinnan korkeus on 104,5 metriä mpy.
Neliömuoto

Neliömuoto (vaihdannaisessa renkaassa) on homogeeninen polynomi, jonka kaikki termit ovat toista astetta, eli niissä on vakiolla kerrottuna joko yhden muuttujan neliö tai kahden muuttujan tulo. Esimerkiksi binomin neliökaava  x^{2}+2xy+y^{2} on kahden muuttujan ( x ja  y) neliömuoto.  Yleisemmin  n:n muuttujan neliömuoto on toisen asteen polynomi
Se voidaan kirjoittaa lyhyemmin matriisitulona  \mathbf {x} ^{\top }\mathbf {Ax}  tai pistetulona  \langle \mathbf {x} ,\mathbf {Ax} \rangle , missä  \mathbf {x} =[x_{1},\ldots ,x_{n}]^{\top } on pystyvektori ja  \mathbf {A}  on neliömatriisi, jonka alkioina ovat kertoimet  a_{ij}.  Reaaliluvuilla, ja yleisemminkin kunnassa jonka karakteristika ei ole 2, voidaan matriisi aina valita symmetriseksi, tarvittaessa muunnoksella  \mathbf {A'} =(\mathbf {A} +\mathbf {A} ^{\top })/2.
Musta nuoli (kirja)

| Musta nuoli: kertomus Ruusujen ajalta> The Black Arrow: A Tale of the Two Roses |
| --- | --- |

Alkuperäisteos
Kirjailija:  Robert Louis Stevenson
Kieli:  englanti
Genre:  historiallinen, seikkailu
Kustantaja:  Charles Scribner's Sons (amerikkalainen) Cassell (brittiläinen)
Julkaistu:  1883 (jatkosarjana) 1888 (kirjana)
Sivumäärä:  392
Suomennos
Kustantaja:  Otava
Julkaistu:  1913
Sivumäärä:  320
Löydä lisää kirjojaKirjallisuuden teemasivulta
Musta nuoli, koko nimeltään Musta nuoli: kertomus Ruusujen ajalta (engl. The Black Arrow: A Tale of the Two Roses), on Robert Louis Stevensonin kirjoittama historiallinen seikkailuromaani vuodelta 1888, joka sijoittuu juonellisesti Englannin Lancasterin ja Yorkin sukujen välillä vuosina 1455–1485 käydyille Ruusujen sotaan. Teos julkaistiin alkujaan nuorille suunnattuun Young Folks -lehteen jatko-sarjana vuonna 1883, Stevensonin käyttäessä alkujaan salanimeä kapteeni George North. Kirjan suomennoksen on julkaissut Otava vuonna 1913.
Juoni

Tarinan päähenkilö on Richard "Dick" Shelton -niminen isänsä menettänyt nuorukainen, joka on Ruusujen sodan aikana Lancastereihin kuuluvan ritarin, Sir Daniel Brackleyn, suojeluksessa samalla kun hän suorittaa holhoojansa antamia luottotehtäviä. Pian Sir Danielia vastaan hyökkäävät "Mustana nuolena" tunnetut, Tunstallin metsässä piileskelevät lainsuojattomat, joiden antamien vihjauksien ansiosta Dick Shelton alkaa epäillä holhoojansa Sir Danielin kuuliaisuutta ja jopa osuutta hänen isänsä murhaan.
Kohta hän tapaa Sir Danielin vankeudesta pakoon yrittäneen Joanna Sedleyihin, joka alkujaan esiintyy Dickille pojan valepuvussa John Matchamina. Dick kiintyy Joannaan, ja kun hän alkaa saada lisävarmistusta Sir Danielin kavaluudesta, hän yrittää paeta Moat House -linnoituksesta Joannan kanssa, mutta pakoyrityksessä Joanna jää vangiksi ja Dick haavoittuu. Lopulta Dick päätyy "Mustan nuolen" haltuun, jota johtaa Ellis Duckworth -niminen mies, jolla on kaunoja Sir Danielia kohtaan. Dick päätyy taistelemaan "Mustan nuolen" rinnalla Yorkin ja Gloucesterin herttuana tunnetun Richardin puolesta petollista Sir Danielia vastaan samalla kun hän yrittää pelastaa rakastamansa Joannan tämän kynsistä.
Sovituksia

Tarinan pohjalta on tehty muutamia elokuvasovituksia, joista tunnetuimmat lienevät löyhästi tarinaan perustuva Gordon Douglasin ohjaama vuoden 1948 elokuva sekä Disneyn televisiolevitykseen tuottama John Houghin ohjaama vuoden 1985 versio, jonka pääosissa näyttelevät Benedict Taylor, Oliver Reed ja Donald Pleasence. Australialainen Burbank Films on tuottanut vuonna 1988 tarinasta animaatiosovituksen.
Aiheesta muualla

Musta nuoli vapaasti luettavana ja ladattavana Gutenberg-projektissa
Musta nuoli Kirjasampo-sivustolla
Battlefield: Bad Company 2

| Battlefield: Bad Company 2 |
| --- | --- |

Kehittäjä:  Digital Illusions CE
Julkaisija:  Electronic Arts
Jakelija:  Steam, Humble Store, App Store, Microsoft Store ja PlayStation Store
Suunnittelija:  Patrick Bach  Tobias Falk
Säveltäjä:  Mikael Karlsson Joel Eriksson
Pelisarja:  Battlefield
Pelimoottori:  Frostbite Engine (Direct 3D 11 -laajennuksilla)
Julkaistu:  Windows, Xbox 360NA 2. maaliskuuta 2010EU 5. maaliskuuta 2010 PlayStation 3NA 2. maaliskuuta 2010JP 11. maaliskuuta 2010EU 5. maaliskuuta 2010AUS 11. maaliskuuta 2010
Lajityyppi:  ensimmäisen persoonan ammuntapeli
Pelimuoto:  yksinpeli, verkkomoninpeli
Ikäluokitus:  CERO: D   ESRB: M  Virheellinen ESRB-arvo   OFLC: MA15+   PEGI: 16 USK: 18
Alusta:  PlayStation 3, Xbox 360, Microsoft Windows
Jakelumuoto:  DVD, Blu-ray, Steam
Lisää peliartikkeleitaVideopelien teemasivulla
Infobox OK    : 
Battlefield: Bad Company 2 on Digital Illusions CE:n ja Electronic Artsin maaliskuussa 2010 julkaisema ensimmäisen persoonan ammuntapeli. Peli julkaistiin edeltäjästään poiketen PlayStation 3:n ja Xbox 360:n lisäksi myös Windowsille. Peliin on myös julkaistu lisäosa Battlefield: Bad Company 2: Vietnam, joka julkaistiin joulukuussa 2010.
Pelaaminen

Bad Company 2:ssa on 46 asetta, joita voidaan kustomoida yhteensä 200 erilaiseksi aseeksi noin 15 aseistusvariaatiolla. Ajoneuvoja on tarjolla 15, kuljetuskoptereista nopeisiin mönkijöihin. Korkein sotilasarvo pelissä on 50 (armeijakenraali, engl. General of the Army)
Suurimmasta osasta muista Battlefield-sarjan peleistä poiketen Bad Company 2:ssa pelaaja ei voi mennä makuuasentoon (engl. prone).
Pelissä on paranneltu ensimmäisestä osasta tunnettua ympäristön tuhoutumista. Bad Company 2:ssa esimerkiksi kokonaisen talon voi romahduttaa kasaan kokonaan. Pelialueina on muun muassa sekä lumisia vuoristoja, viidakkoja että aavikkomaisia kenttiä. Aseiden ääniä ja käyttäytymistä on paranneltu ja yritetty saamaan jokainen ase ammuttaessa käyttäytymään eri lailla.
Maaliskuussa 2023 EA ilmoitti lopettavansa 28. huhtikuuta 2023 pelin myymisen digitaalisissa verkkokaupoissa ja ilmoitti samalla lopettavansa pelin verkkopeliominaisuudet 8. joulukuuta 2023.
Laitteistovaatimukset

DICE on ilmoittanut pelin Windows-version laitteistovaatimuksiksi seuraavat:
Laitteistovaatimukset > Minimi

Prosessori: Core 2 Duo 2.0 GHz
Keskusmuisti: 2 GB
Näytönohjain: GeForce 7800 GT / ATI X1900
Näytönohjaimen muisti: 256 MB
Käyttöjärjestelmä: Windows XP
Vapaata kiintolevytilaa: 15 Gt digitaaliselle versiolle, 10 Gt DVD-versiolle
Laitteistovaatimukset > Suositus

Prosessori: Neliydinprosessori
Keskusmuisti: 2 GB
Näytönohjain: GeForce GTX 260 / ATI Radeon 4870
Näytönohjaimen muisti: 512 MB
Käyttöjärjestelmä: Windows Vista tai Windows 7
Vapaata kiintolevytilaa: 15 Gt digitaaliselle versiolle, 10 Gt DVD-versiolle
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: (PS3) 88.83% (X360) 89.03% (PC) 88.34% (iOS) 73.33%
Metacritic: (PC) 87/100 (PS3/X360) 88/100 (iOS) 64/100
Arvostelupisteet
Julkaisu: Pisteet
1UP.com: A-
Edge: 8/10
Eurogamer: 9/10
Game Informer: 9.5/10
GameSpot: 9.0/10
GameSpy: 
GameTrailers: 9.1/10
GameZone: 9/10
IGN: 8.9/10 (iOS) 5/10
Official PlayStation Magazine (US): 4.5/5
Official Xbox Magazine: 8.5/10
Official Xbox Magazine (UK): 8/10
PC Gamer UK: 81/100
PC Zone: 84/100
Official PlayStation Magazine (UK): 8/10
Bad Company 2 sai positiivisen vastaanoton. GameRankings ja Metacritic antoivat PlayStation 3 versiolle 88.83% ja 88/100 pisteet, Xbox 360 versiolle pisteet 89.03% ja 88/100, PC versio sai pisteet 88.34% ja 87. iOS versio sai yleisesti huonommat arviot ja pisteinä olivat 73.33% ja 64/100.
Peliä on vahvasti verrattu Call of Duty: Modern Warfare 2:een. EuroGamerin Dan Whitehead sanookin, että Battlefield: Bad Company 2 on hyvä haaste Modern Warfare 2:lle.
Lisäosa

| Battlefield: Bad Company 2: Vietnam |
| --- | --- |

Kehittäjä:  Digital Illusions CE
Julkaisija:  EA Games
Jakelija:  Steam, Humble Store, App Store, Microsoft Store ja PlayStation Store
Pelisarja:  Battlefield: Bad Company
Pelimoottori:  Frostbite 1.5
Julkaistu:  Windows 18. joulukuuta 2010 PlayStation 3, Xbox 360 21. joulukuuta 2010
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 16
Alusta:  Windows, PlayStation, Xbox 360
Jakelumuoto:  DVD, Blu-ray
Vaatimukset:  Vaatimukset Prosessori: Core 2 Duo 2.0GHz tai 3.0 GHz yksiytiminen  Keskusmuisti: 2 GB  Näytönohjain: GeForce 7800 GT / ATI X1900  Näytönohjaimen muisti: 256 MB  Käyttöjärjestelmä: Windows XP (SP3) / Windows Vista (SP2) / Windows 7  Vapaata kiintolevytilaa: 17.5 Gt (sisältää alkuperäisen Battlefield: Bad Company 2 -pelin vaatiman tilan) 
Lisää peliartikkeleitaVideopelien teemasivulla
Infobox OK   : 
Battlefield: Bad Company 2: Vietnam on 21. joulukuuta 2010 julkaistu moninpelilisäosa Battlefield: Bad Company 2 -videopeliin. Pelin tapahtumat sijoittuvat Vietnamiin.
Vietnam-lisäosa tuo mukanaan viisi uutta pelikenttää, 15 eri Vietnamin sodan aikaista asetta sekä kuusi tuohon aikaan käytettyä kulkuneuvoa. Hahmoilla on Battlefield: Bad Company 2:een verrattuna uudet kommunikointiäänet sekä yhdysvaltalaisille että vietnamilaisille. Vanhojen aseiden lisäksi myös uusille lisäosan aseille on mahdollista kerätä tähtiä. Lisäosa tuo mukanaan myös uuden Bad Company 2:sta poikkeavan soundtrackin, joka tarjoaa peliin kahden tunnin verran tyypillistä 1960-luvun aikaista musiikkia.
Aiheesta muualla

Battlefield: Bad Company 2 virallinen sivusto (englanniksi)
Battlefield: Bad Company 2 Electronic Artsin sivustolla (Arkistoitu – Internet Archive) (suomeksi)
Musta orhi

Musta orhi eli Musta ori (The Black Stallion) on Walter Farleyn kirjoittama nuorisoromaani, joka ilmestyi Yhdysvalloissa 1941. Musta ori oli Farleyn esikoisromaani, jota hän alkoi kirjoittaa jo kouluaikana. Romaani ilmestyi hänen ollessaan 26-vuotias. Vuosien myötä hän kirjoitti Mustasta oriista kokonaisen kirjasarjan.  Saimi Tauben suomennos ilmestyi vuonna 1953 Nuorten toivekirjaston numerona 16.
Mustan oriin pohjalta on vuonna 1979 tehty Francis Coppolan tuottama ja Carroll Ballardin ohjaama elokuva Musta ori. Se menestyi hyvin, sai hyviä arvosteluja ja sai kehnona pidetyn jatko-osan Mustan orin paluu (1983). Aiempi elokuvaversio on Mustan oriin seikkailut (1971), myöhempi televisiosarja Musta ori (1990–1993). Sen sijaan 1960-luvulla Suomenkin televisiossa esitetty lännensarja Musta ori (Fury, 1955–1960) ei perustu Farleyn romaaniin, vaikka siinäkin on kyse hevosen ja pojan seikkailuista.
Juoni

Lastihöyry Drakella Intiasta Amerikkaan kulkeva Alexander "Alec" Ramsay nuorempi tutustuu laivalla kuljetettavana olevaan arabialaiseen villioriin, Mustaan. Hän ehtii jo jonkin verran tutustua hevoseen, kunnes laiva joutuu hirmumyrskyyn Portugalin rannikolla ja kärsii haaksirikon. Kaikki muut matkustajat menehtyvät paitsi Alec, joka Mustan avulla pelastautuu autiolle saarelle. Päivien kuluessa ystävyys Mustan ja pojan välillä vähitellen vahvistuu. Lopulta ori antaa pojan ratsastaa sillä. Viimein Alecin majan tulipalon nähnyt laiva pelastaa pojan saarelta. Hevonen lähtee mukaan ja se on hyvin äksy ja vikuri kaikkia muita kohtaan. He matkaavat Rio de Janeiron kautta New Yorkiin.
New Yorkin satamassa reportteri Joe Russo "Daily Telegramista" kiinnostuu tapauksesta ja auttaa pojan sekä hevosen kuljettamisessa kotiin. Alecin vanhemmat antavat luvan pitää Mustaa eräässä vanhassa ladossa, jossa majailee kulkukauppias Tonyn vanha Napoleon-hevonen. Napoleonilla on rauhoittava vaikutus Mustaan. Ladon omistaja Henry Dailey huomaa Mustan kyvyt. Henry on entinen mestarijockey, joka aikoinaan Chang-hevosellaan voitti mestaruuksia ja rikkoi ennätyksiä. Chang kuoli maaliviivan jälkeen veritulppaan. Henry totuttaa Mustan ensin satulaan ja suitsiin, sitten hän alkaa valmentaa Mustaa öisin kilparadalla Alecin ollessa jockeynä. Koska Mustalla ei ole täysiverisen papereita, se ei voi osallistua kilpailuihin.
Mutta reportteri Joe saa kolumnisti Jim Nevillen avulla Mustalle kutsun osallistua Chicagossa kirjaimellisesti "mustana hevosena" erikoiskisaan, jossa on mukana kaksi sen hetken parasta hevosta: Pyörremyrsky, idän ylpeys, ja Päivänkorento, länsirannikon mestari. Kilpailun alussa Päivänkorento potkaisee Mustaa, joka loukkaa jalkansa. Mutta Musta kirii ja juoksee nopeammin kuin mikään hevonen koskaan ja aivan loppusuoralla puristautuu voittoon maailmanennätystuloksella. Yleisö huutaa eläköötä, kuvernööri ojentaa kultaisen kunniamerkin ja pitää puhetta, isä ja äiti ylistävät Alecia. "Alec hymyili Henrylle, äidille ja isälle. Hän taputti Mustan turpaa ja talutti sitten uljaan oriin joukon läpi - voittokaurojen ääreen."
Romaaniin pohjautuvassa elokuvassa Alec on kirjasta poiketen matkalla isänsä kanssa, joka menehtyy muiden matkustajien mukana laivan upotessa.
Musta ori -sarja

The Black Stallion, 1941 (Musta ori - Nuorten toivekirjasto 16, suom. S. S. Taube, Porvoo 1953, WSOY)
Black Stallion Returns, 1945
Son of the Black Stallion, 1947 (Mustan oriin poika - Nuorten toivekirjasto 220, suom. Kerttu Piskonen, Porvoo 1975, WSOY)
Black Stallion and Satan, 1949 (Musta ori ja Paholainen - Nuorten toivekirjasto 237, suom. Merja Heikkilä, Porvoo 1977, WSOY)
The Black Stallion's Blood Bay Colt, 1950
Black Stallion's Filly, 1952
Black Stallion Revolts, 1953 (Musta ori kapinoi - Nuorten toivekirjasto 259, suom. Merja Heikkilä, Juva 1981, WSOY)
Black Stallion's Sulky Colt, 1954
Black Stallion's Courage, 1956
Black Stallion's Mystery, 1957
Black Stallion and Flame, 1960
The Black Stallion Challenged, 1964
Black Stallion's Ghost, 1969
The Black Stallion and the Girl 1971
The Black Stallion Legend 1983
The Young Black Stallion 1989
Aiheesta muualla

The First Book - 1941 (Arkistoitu – Internet Archive)
The Black Stallion (1979) - elokuvan ensittely IMDb-tietokannassa
Naamioviidakkoharakka

| Naamioviidakkoharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Viidakkoharakat Dendrocitta
Laji::  formosae
Kaksiosainen nimi
 Dendrocitta formosae  Swinhoe, 1863 
Alalajit
 Dendrocitta formosae occidentalis  Dendrocitta formosae himalayana  Dendrocitta formosae sarkari  Dendrocitta formosae assimilis  Dendrocitta formosae sapiens  Dendrocitta formosae sinica  Dendrocitta formosae formosae  Dendrocitta formosae insulae 
Katso myös
   Naamioviidakkoharakka Wikispeciesissä   Naamioviidakkoharakka Commonsissa 
Infobox OKNimi-testi OKIUCN-testi OK: 
Naamioviidakkoharakka (Dendrocitta formosae) on varisten heimoon kuuluva varpuslintu.
Levinneisyys

Naamioviidakkoharakkaa tavataan Aasian itäosissa. Lajin kokonaispopulaatiota ei ole arvioitu, mutta sen on raportoitu olevan melko yleinen tai yleinen. Se on luokiteltu elinvoimaiseksi.
Milanon maailmannäyttely (2015)

Expo 2015 logo
Milanon maailmannäyttely eli Expo 2015 oli Milanossa 1.5.–31.10.2015 järjestetty maailmannäyttely. Edellinen maailmannäyttely järjestettiin vuonna 2012 Etelä-Koreassa. Maailmannäyttelyn teemana oli "Planeetalle ravintoa, elämälle energiaa" (engl. Feeding the planet, energy for life).
Teema

Maailmannäyttelyn teemana oli "Planeetalle ravintoa, elämälle energiaa", joka käsitteli teknologian, kulttuurin, perinteiden ja luovuuden sekä ravinnon aiheita. Expo 2015 jatkoi teemallaan aiempien maailmannäyttelyiden perinteitä (esim. vuoden 2008 maailmannäyttelyn teemana oli vesi).
Paikka

Milano voitti maailmannäyttelyn järjestelyvastuusta käydyn kilpailun vuonna 2008. Milanon maailmannäyttely järjestettiin 1,1 km² alueella Milanon pohjoispuolella Rhon ja Peron kunnista. Alue on tapahtuma- ja messukeskus Fiera Milanon vieressä.
Viralliset yhteistyökumppanit

Accenture
Cisco
Enel
Finmeccanica
Intesa Sanpaolo
Telecom Italia
Suomen osallistuminen

Suomi ilmoitti, ettei se osallistu omalla paviljongillaan vuoden 2015 maailmannäyttelyyn. Kaikkiaan 144 muuta maata osallistui näyttelyyn. Suomesta kutsuttiin Aalto-yliopiston arkkitehtuuriosasto osallistumaan maailmannäyttelyn paviljonkien suunnitteluun.
Aiheesta muualla

Wikimedia Commonsissa on kuvia tai muita tiedostoja aiheesta .
Milanon maailmannäytelyn virallinen sivusto
YouTube Expo Milano TV
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Expo 2015
Käännös suomeksi
NHL ’94

| NHL ’94 |
| --- | --- |

Kehittäjä:  EA Canada  High Score Productions Park Place Productions
Julkaisija:  EA Sports
Suunnittelija:  Michael Brook
Pelisarja:  NHL
Julkaistu:  NA 15. maaliskuuta 1993EU 31. maaliskuuta 1994
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: K-A  Virheellinen ESRB-arvo
Alusta:  Super Nintendo Entertainment System, Sega Mega Drive, Sega Mega-CD, DOS
Jakelumuoto:  CD-ROM
Lisää peliartikkeleitaVideopelien teemasivulla
Infobox OK   : 
NHL ’94 on EA Sportsin kehittämä jääkiekko-aiheinen urheilupeli, joka julkaistiin Yhdysvalloissa 15. maaliskuuta 1993 Sega Mega Drivelle ja Super Nintendo Entertainment Systemille sekä ensimmäisenä pelinä NHL-pelisarjassa DOS:lle. DOS-versiossa nimestä on jätetty "94" pois ja nimetty lyhyemmin "NHL Hockey":ksi. Pelissä on mukana sekä NHL- että NHLPA-lisenssit.
NHL ’94 on nimetty sijalle #47 IGN:n kaikkien aikojen Top 100 videopeliä -listalla sekä se on myös nimetty kaikkien aikojen parhaaksi urheilupeliksi monilla pelifoorumeilla.
Pelattavuus

Kuten edeltäjänsä -- NHL Hockey ja NHLPA Hockey '93 -- NHL ’94 suunniteltiin niin, että pelaajat saisivat niin aidon pelikokemuksen kuin mahdollista. Pelissä oli mukana vertikaalinen kamerakulma, joka tarjosi pelaajalle selvemmän pelattavuuden. NHL ’94 käytti samoja pelaajahahmoja kuin oli käytetty aiemmin NHLPA '93-pelissä. NHLPA '93-pelin loistava pelimoottori tarjosi NHL ’94:lle mahdollisuuden tehdä peli sen pohjalta.